周奕瑋趁機入巿 大阪置業做業主
2024年04月26日 17:41
東網電視
更多新聞短片
藝人周奕瑋公布喜訊,宣布作出「重大決定」,正式簽下買賣合約成為大阪業主。首次置業的他表示:「老實講,我都畀自己呢個舉動嚇咗一跳,因為今次係我人生第一次買樓,仲要唔算諗咗好耐,就落呢個決定。不過有時就係咁,天時地利人和要來就來。再加上……今時啲Yen(日圓)真係好平,而家買真係抵好多。所以應該叫『金時地利人和』、或者『打鐵趁熱』。」
他透過社交平台分享相片,見單位相當四正,裝修和設計亦相當簡潔。他指選擇了交通及生活方便的大阪西區一帶、大正駅附近,表示:「嚟呢區嘅第一日,就遇上個好靚嘅日落、第二次去嗰陣仲睇埋河邊嘅滿開櫻花、河邊又有好Chill嘅餐廳、的確係自己想要嘅環境。」
周奕瑋接受東網訪問,透露該單位300呎、價值7位數:「7位數字呀,不過係7位頭,都算OK嘅,首期都係6位數字啫。」又指會用作放租:「當係投資囉,收樓之後都會放租做民宿,因為今次買嗰度佢哋本身都有管理公司,可以一條龍比佢哋搞埋民宿。」